**ГРАДСКО ВЕЋЕ ГРАДА УЖИЦА**

**УПУЋУЈЕ**

**ЈАВНИ ПОЗИВ**

**ЗА ПОДНОШЕЊЕ ПРЕДЛОГА ЗА ДОДЕЛУ ЈАВНИХ ПРИЗНАЊА И НАГРАДА ГРАДА УЖИЦА**

**ЗА 2024. ГОДИНУ**

***ПОВЕЉА ГРАДА УЖИЦА*** – за заслуге и дела која доприносе укупном развоју града.

***ПЛАКЕТА ГРАДА УЖИЦА*** – за резултате остварене у дужем временском периоду у области привреде, друштвених делатности, науци, култури, уметности и другим областима јавног живота.

***НАГРАДА ГРАДА УЖИЦА*** – за изузетне резултате у раду и унапређењу привреде, пољопривреде, науке, културе, физичке културе, образовања и васпитања, здравствене, социјалне и дечије заштите, локалне самоуправе, као и очувању, побољшању и заштити животне средине и свим другим видовима стваралаштва у граду, за достигнућа која су значајна за град Ужице и његове грађане.

Повеља, плакета и награда града Ужица додељује се правним лицима и појединцима.

Право да предложе кандидате имају: предузећа и установе, месне заједнице, удружења грађана, Скупштина града, појединци и групе грађана са подручја града Ужица.

Предлози **МОРАЈУ БИТИ ПОДНЕТИ НА ПРОПИСАНОМ ОБРАСЦУ** који је саставни део овог јавног позива и уз њих се мора поднети и сагласност физичког лица односно одговорног лица у правном лицу да буду предложени, на прописаном обрасцу.

Предлози се достављају Комисији за јавна признања и награде града Ужица, *Ужице, Димитрија Туцовића број 52,* на прописаном обрасцу.

Рок за достављање предлога је **9. септембар 2024. године.**

* *Обрасци се могу преузети на сајту града Ужица* *www.uzice.rs* *, у писарници Градске куће, канцеларија број 12 приземље зграде и у канцеларији број 40 на I спрату.*
* *Сва обавештења можете добити и на телефон: 031/590-150, контакт особа Јелена Суботић.*